राष्ट्रीय लोक अदालत 8 अप्रैल को
उदयपुर | 8अप्रैल को राष्ट्रीय लोक अदालत होगी। इस संबंध में जिला एवं सेशन न्यायाधीश देवेंद्र कच्छवाह ने जिले के न्यायिक अधिकारियों के साथ बैठक कर लोक अदालत में अधिक से अधिक प्रकरणों के निस्तारण करने पर जोर दिया। इसी संबंंध में 7 मार्च को प्रशासनिक, बैंक अधिकारियों और बीमा कंपनी के पदाधिकारियों की बैठक होगी। लोक अदालत में सभी तरह के प्री-लिटिगेशन और लंबित प्रकरणों को समाहित करते हुए हुए शमनीय दांडिक अपराध, धारा 138 परक्राम्य विलेख अधिनियम, बैंक रिकवरी मामले, एमएसीटी मामले, पारिवारिक विवाद, श्रम-विवाद, भूमि अधिग्रहण मामले, बिजली एवं पानी के बिल (अशमनीय के अलावा), मजदूरी भत्ते और पेंशन भत्तों से संबंधित सेवा मामले, अन्य राजीनामा योग्य सिविल मामले रखे जा रहे है। पिछली लोक अदालत में 3600 से अधिक मामले निस्तारित हुए थे।
hin_Deva hin_Deva